Vniuersis etc. Raphael etc. Vniuersitati etc. Quod cum reuerendus in Christo pater dominus Magnus episcopus Aboensis singulis triennijs, Romana curia citra montes existente, sedem apostolicam siue limina beatorum Petrj et Paulj alme vrbis uisitare teneatur, hinc et quod prefatus dominus Magnus episcopus pro vno triennio, die vj mensis julij annj mcccclxxxxij finito, necnon pro alio triennio, dicta die jncepto et ut sequitur faciendo, per venerabilem virum dominum Henricum Wenne, canonicum ecclesie Aboensis, eius assertum procuratorem ad hoc ut dixit specialiter constitutum, hodie die date presentium sedem ipsam siue eadem limina cum honore et reuerentia debitis et consuetis uisitauit. Nihil tamen uisitationis causa huiusmodi camere apostolice obtulit uel seruiuit. Et insuper prefatum dominum Magnum episcopum a reatu periurij alijsque sententijs etc. tenore presentium absoluimus et absolutum reddimus per presentes. Jn quorum etc. Datum Rome apud sanctum Petrum in camera apostolica sub anno a natiuitate Domini mcccclxxxxiiij, die vltima mensis januarij pontificatus sanctissimj etc. anno secundo. f. j. g. ij. Visa Jo. Gerona. A. de Campania.